REGLAMENT GENERAL D'INSTITUTS UNIVERSITARIS D'INVESTIGACIÓ DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/3270)
  + [Valencià](/va/acuerdo/3270)






Selector de idioma

Leer

* [Español](/es/acuerdo/3270)
* [Valencià](/va/acuerdo/3270)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT GENERAL D'INSTITUTS UNIVERSITARIS D'INVESTIGACIÓ DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
===============================================================================================================================================

Secretaria General

Butlletí Oficial Universitat d'Alacant





REGLAMENT GENERAL D'INSTITUTS UNIVERSITARIS D'INVESTIGACIÓ DE LA UNIVERSITAT D'ALACANT

Data d'aprovació
:   29/06/2015

Data de publicació
:   02/07/2015

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/pdf.asp?pdf=3270.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/3270)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/3270)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT GENERAL D'INSTITUTS UNIVERSITARIS D'INVESTIGACIÓ DE LA UNIVERSITAT D'ALACANT&url=https://www.boua.ua.es/va/acuerdo/3270)

**Títol:** REGLAMENT GENERAL D'INSTITUTS UNIVERSITARIS D'INVESTIGACIÓ DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dilluns, 29 de juny de 2015

EL CONSELL DE GOVERN DE LA UNIVERSITAT D'ALACANT, EN LA SEUA SESSIÓ ORDINÀRIA DEL DIA 29 DE JUNY DE 2015, VA APROVAR PER UNANIMITAT, EL REGLAMENT GENERAL D’INSTITUTS UNIVERSITARIS D’INVESTIGACIÓ DE LA UNIVERSITAT D'ALACANT

REGLAMENT GENERAL D’INSTITUTS UNIVERSITARIS D’INVESTIGACIÓ DE LA UNIVERSITAT D'ALACANT

EXPOSICIÓ DE MOTIUS

El canvi del marc normatiu universitari produït amb la Llei Orgànica d’Universitats i les successives modificacions (Llei 6/2001, de 21 de desembre, d'Universitats (BOE 24/12/2001), modificada per la Llei Orgànica 4/2007, de 12 d’abril (BOE 13/04/2007), modificada pel Reial Decret Llei 14/2012, de 20 d'abril (BOE 21/04/2012) (LOU)), la renovació, en conseqüència, de l’Estatut de la Universitat d’Alacant a través del Decret 25/2012, de 3 de febrer, del Consell (EUA), com també l’evolució de la investigació i la docència universitàries en els àmbits autonòmic, nacional, comunitari i internacional, especialment amb l’articulació de l’Espai Europeu d’Ensenyament Superior (EEES), l’Espai Europeu d’Investigació (EEI) i el nou programa marc Horitzó 2020, fan imprescindible la modificació del Reglament general d’instituts universitaris d’investigació de la Universitat d’Alacant, que ens permeta disposar d’instituts d’investigació amb potencial investigador i de transferència i que siguen competitius en l’àmbit nacional i internacional.

Els instituts universitaris d’investigació són, segons l’article 10 de la LOU, centres dedicats a la investigació científica i tècnica o a la creació artística. Podran proposar i desenvolupar programes i estudis de doctorat i de postgrau segons els procediments prevists en els estatuts, i proporcionar assessorament tècnic en l’àmbit de les seues competències. En aquest sentit, el nostre Estatut estableix, en l’article 21.3, que “el Consell de Govern procurarà que la creació dels instituts universitaris d’investigació responga a la programació de la seua activitat investigadora, definirà el marc d’actuació i evitarà la superposició d’activitats amb altres centres o departaments”. En aquest context, aquest reglament pretén regular alguns aspectes bàsics de la creació, composició i funcionament dels instituts d’investigació de la Universitat d’Alacant.

El reglament s’estructura en un títol preliminar i quatre títols. El títol I regula la naturalesa i la composició dels instituts universitaris d’investigació. Es tracta del desenvolupament dels preceptes que recull el nostre Estatut. El títol II regula l’adscripció i participació del personal docent i investigador doctor de la Universitat d’Alacant en els instituts, hi estableix els requisits, la vinculació amb l’institut com també el nombre mínim d’integrants d’aquest col·lectiu necessaris per a l’existència d’un institut. Amb això es pretén que els nostres instituts siguen competitius en l’àmbit internacional i que els investigadors i investigadores adscrits tinguen un compromís com més gran millor amb la investigació de l'institut. El títol III regula el procediment i els requisits per a la creació i supressió dels instituts. I, finalment, el títol IV regula alguns aspectes relacionats amb l’avaluació del funcionament dels instituts.

TÍTOL PRELIMINAR

Article 1. Àmbit d’aplicació

Aquest reglament serà aplicable als instituts universitaris d’investigació de la Universitat d’Alacant, com també als instituts interuniversitaris mixts, conjunts i adscrits en els termes de l’Estatut de la Universitat d’Alacant en allò que no resulte incompatible amb els respectius convenis.

TÍTOL I. DELS INSTITUTS UNIVERSITARIS D’INVESTIGACIÓ

Article 2. Naturalesa i competències

1. Els instituts universitaris d’investigació són centres dedicats a la investigació científica i tècnica o a la creació artística.

2. Corresponen als instituts universitaris d’investigació les competències següents:

a) Promoure, desenvolupar i avaluar els plans i programes d’investigació o de creació artística.

b) Proposar i desenvolupar ensenyaments propis de postgrau i especialització, i donar suport a les activitats i iniciatives docents dels qui l’integren.

c) Proposar i desenvolupar, si escau, ensenyaments de doctorat i estudis de màster universitari en els termes que establisca el Consell de Govern.

d) Fomentar l’especialització i actualització científica, tècnica i de creació artística.

e) Proporcionar assessorament científic, tècnic i artístic a persones físiques o entitats públiques o privades en l'àmbit de les seues competències.

f) Cooperar amb els altres òrgans de la Universitat en la realització de les seues funcions.

g) Qualsevol altra comesa que els assignen les lleis, l’Estatut i els reglaments de la Universitat d’Alacant.

Article 3. Composició

Pertanyen a un institut universitari d’investigació:

a) El personal docent i investigador doctor que s’hi incorpore, d’acord amb els requisits exigits en l'Estatut de la Universitat d'Alacant, en aquesta normativa i en el Reglament de règim intern del mateix institut.

b) El personal investigador en formació adscrit a l’institut.

c) El personal investigador vinculat als projectes d’investigació desenvolupats en l’institut.

d) L'alumnat matriculat en els seus ensenyaments oficials.

e) El personal d'administració i serveis adscrit a l’institut.

Article 4. Règim jurídic dels instituts

1. El règim jurídic i de funcionament dels instituts universitaris d’investigació es regirà pel que disposa l’Estatut de la Universitat d'Alacant, aquesta normativa i el respectiu Reglament de règim intern.

2. En el cas dels instituts interuniversitaris d’investigació caldrà atenir-se al que disposa el conveni de creació i el respectiu Reglament de règim intern. En els aspectes no prevists caldrà atenir-se al que disposa l’Estatut de la Universitat i aquesta normativa .

Article 5. Mitjans materials

1. Els instituts comptaran amb pressupost propi que serà consignat en el pressupost de la Universitat d’Alacant.

2. En aquest pressupost es consignaran, a més d’aquells ingressos directes de la Universitat, els que procedisquen de contractes, subvencions o altres ingressos específics del personal investigador de l’institut, en els termes que establisca la Universitat.

TÍTOL II. DEL PERSONAL DOCENT I INVESTIGADOR DOCTOR ADSCRIT ALS INSTITUTS

Article 6. Participació del personal docent i investigador doctor en els instituts

1. Tota l’activitat investigadora del personal docent i investigador doctor de la Universitat d’Alacant està adscrita, per defecte, al departament al qual pertany. Qualsevol canvi en l’adscripció haurà de ser informat pel Consell de Departament.

2. El personal docent i investigador doctor de la Universitat d’Alacant les línies d’investigació del qual siguen coincidents amb les finalitats d’un institut podrà sol·licitar-hi l’adscripció, indicarà el percentatge de la seua activitat investigadora que hi dedicarà en els termes que, si escau, establisca el Reglament de règim intern d’aquest institut i que no podrà ser inferior al 10%. Aquesta adscripció haurà de comptar amb l’informe del consell de totes les unitats (departament i/o institut/s) a les quals l’investigador o la investigadora tinga adscrita la seua activitat investigadora.

3. Cap membre del personal docent i investigador podrà estar adscrit a més de dos instituts d’investigació.

4. L’adscripció a un institut d’investigació comprometrà a una permanència mínima de dos anys i, si escau, el temps necessari per a concloure el projecte d’investigació adscrit en el qual participe, i seran només admissibles canvis d’adscripció inferiors al temps de permanència per motius justificats i amb l’informe dels consells del departament i/o institut/s implicats.

5. El personal docent i investigador doctor podrà modificar la dedicació de la seua activitat investigadora a un departament i/o institut/s amb l’informe previ dels consells de totes les unitats implicades. Aquests canvis hauran de ser notificats al vicerectorat amb competències en matèria d’investigació.

6. El personal investigador adscrit a més d'una unitat (departament i/o institut/s), en el moment d'acceptar la proposta de concessió d'un projecte d'investigació, haurà d'informar els consells de totes les unitats implicades a quina adscriurà el projecte. Per a fer-ho podrà utilitzar com a criteris l'objectiu i la finalitat del projecte d’investigació i l'adscripció de l'investigador o la investigadora a cadascuna de les unitats. El personal investigador finançat a càrrec de projectes quedarà adscrit a la unitat a la qual va ser adscrit el projecte.

7. En cas de desacords entre les parts en l’aplicació d’aquest article i una vegada comunicat en forma al vicerectorat amb competències en investigació, aquest resoldrà quan haja analitzat els informes pertinents.

Article 7. Dimensió dels instituts

1. Els instituts universitaris d’investigació hauran de comptar amb un nombre mínim de personal docent i investigador de la Universitat d’Alacant adscrit a l’institut:

a) En el cas dels instituts universitaris d’investigació propis de la Universitat d’Alacant es requerirà un mínim de 10 doctores o doctors funcionaris o contractats per període indefinit en la Universitat d’Alacant, amb una vinculació mínima a l’institut del 50% i que reunisquen almenys 20 sexennis d’investigació. La suma dels sexennis de la totalitat d’investigadors i investigadores adscrits a l'institut ha de ser igual o superior a 30.

b) En el cas dels instituts interuniversitaris es requerirà un mínim de 6 doctores o doctors, funcionaris o contractats per període indefinit en la Universitat d’Alacant, amb vinculació mínima a l’institut del 50% i que reunisquen almenys 12 sexennis d’investigació. La suma dels sexennis de la totalitat d’investigadors i investigadores de la Universitat d’Alacant adscrits a l'institut ha de ser igual o superior a 18.

2. Els instituts hauran de notificar al vicerectorat amb competències en matèria d’investigació totes les modificacions de la composició i/o dedicació dels membres, després de l’aprovació pels consells de departament o instituts corresponents.

Article 8. Òrgans de govern dels instituts

1. Els òrgans de govern dels instituts universitaris d’investigació de la Universitat són el Consell d’Institut, la directora o director i la secretària o secretari. Si cal, i d’acord amb els criteris que establisca el Consell de Govern, podrà designar-se també una subdirectora o subdirector.

2. El Consell d’Institut tindrà les competències establides en l’Estatut de la Universitat d’Alacant.

3. Segons l’establit a l’Estatut de la Universitat d’Alacant, els instituts universitaris d’investigació comptaran amb una directora o director nomenat per la rectora o rector entre el personal investigador doctor adscrit a l’institut, amb almenys dos trams d’investigació reconeguts. La rectora o el rector nomenarà subdirectora o subdirector, si escau, i secretària o secretari, a proposta de la directora o director, entre el personal doctor membre de l’institut universitari d’investigació que preste serveis a temps complet.

4. En el cas dels instituts interuniversitaris d’investigació, si el director o directora i/o secretari o secretària és personal docent investigador de la Universitat d’Alacant, el seu nomenament serà a càrrec del rector o de la rectora amb els efectes prevists per a aquests casos. Si el director o directora no pertany a la Universitat d’Alacant, podrà ser nomenat un director o directora de la seu de l’institut en la Universitat d’Alacant, equiparat al càrrec de director o directora d’institut.

5. El nomenament de qualsevol altre càrrec que puga estar previst en els reglaments de règim intern o en els convenis de creació no comportarà efectes econòmics ni reducció de càrrega docent.

TÍTOL III. CREACIÓ I DISSOLUCIÓ D’UN INSTITUT

Article 9. Proposta de creació

1. La proposta de creació d’un institut universitari o interuniversitari d’investigació es tramitarà d’acord amb el que disposa l’Estatut de la Universitat d’Alacant. L’expedient es tramitarà a través del vicerectorat amb competències en matèria d’investigació i requerirà la presentació de la documentació necessària per a valorar el compliment dels requisits exigits. En tot cas, la proposta de creació estarà acompanyada de la documentació següent:

a) Memòria justificativa que continga la conveniència de la creació de l’institut i dels avantatges que suposarà el seu funcionament, com també les línies d’investigació, el pla d’activitats docents i d’especialització.

b) Relació de proponents, com també del personal docent i investigador que haja acceptat formar part del projecte, amb indicació de la seua experiència científica en relació amb els plans docent i investigador proposats, com també el seu compromís de dedicació investigadora a l’institut.

c) Projecte de Reglament de règim intern en què es regulen els diferents aspectes organitzatius, de funcionament, règim jurídic i administratiu, com també el procediment i requisits per a la incorporació de nous membres a l’institut.

d) Programació plurianual d’activitats i iniciatives (projectes, contractes, assessories, cursos, etc.).

e) Estudi econòmic comprensiu de les necessitats i pla de finançament. Previsió de mitjans humans i materials precisos per al seu funcionament.

f) Informe dels respectius consells de departament i, si escau, d’institut o instituts, amb l’autorització de la incorporació dels membres del seu personal docent i investigador al nou institut.

2. La Comissió d’Investigació estudiarà les sol·licituds de creació d’institut universitari i d’institut interuniversitari i informarà sobre la posada en marxa del procediment. Una vegada iniciat el procediment, la proposta de creació de l’institut se sotmetrà a informació pública per un període d’un mes, se inserirà l’oportú anunci en el Butlletí Oficial de la Universitat d’Alacant i s’enviaran les propostes de creació a les facultats i escoles i als departaments, com també als instituts universitaris d’investigació, que podran informar durant aquest període. Una vegada analitzats per la Comissió d’Investigació els informes presentats en el període d’exposició pública, el vicerectorat amb competències en investigació enviarà les propostes de creació a l’Agència Nacional d’Avaluació i Prospectiva (ANEP) o agència d’avaluació externa similar, perquè emeta un informe sobre la qualitat del projecte presentat. Una vegada rebut l’informe de l'agència, es traslladarà tota la documentació a la Comissió d’Investigació. Serà necessari l’informe favorable final d’aquesta Comissió perquè la iniciativa puga ser elevada al Consell de Govern de la Universitat.

3. El Consell de Govern, amb l’informe previ favorable del Consell Social, proposarà, si així ho considera, l’aprovació d’un institut universitari d’investigació a la comunitat autònoma.

Article 10. Criteris per a l’avaluació de la creació d’un institut

L’informe sobre la creació d’un institut elaborat per la Comissió d’Investigació tindrà en compte com a mínim els aspectes següents:

a) La claredat en la definició dels objectius i dels programes d’investigació.

b) El seu caràcter multidisciplinari o d’alta especialització.

c) La no-coincidència de l’objectiu principal amb les activitats d’altres instituts o, si escau, d’altres centres o departaments de la Universitat.

d) La confluència de diferents investigadors i investigadores, grups i línies d’investigació consolidades.

e) La dimensió de l’institut i el compromís de dedicació per part dels investigadors o investigadores responsables.

f) Capacitat per a establir relacions externes amb altres institucions.

g) Viabilitat econòmica contrastada, atenent, en particular, a les fonts de finançament. Es requerirà que almenys una part substancial de les i els integrants del futur institut haja demostrat una acreditada trajectòria investigadora com a grup, amb projectes d’investigació previs i mostren que han sigut capaços de captar prèviament recursos econòmics com a grup.

Article 11. Supressió d’un institut

1. Els expedients de supressió dels instituts universitaris d’investigació seran tramitats per mitjà del vicerectorat amb competències en matèria d’investigació, i podran iniciar-se per les causes següents:

a) Acord adoptat pel Consell de l'Institut.

b) Proposta de la Comissió d’Investigació que podrà decidir proposar la supressió d’un institut per alguna de les causes següents:

- Per considerar que l’institut universitari d’investigació ja no és la forma més adequada per a donar compliment a les finalitats inicialment proposades.

- Per la falta de compliment de les finalitats o la consecució definitiva d’aquestes.

- Per l’incompliment d’algun dels requisits exigits sobre la seua dimensió en l'article 7 d’aquest reglament, durant un període superior a tres anys consecutius. Si transcorregut aquest període, l’institut no complira amb els requisits exigits, i de forma excepcional, podrà sol·licitar una pròrroga d’un any per a aconseguir-los. Aquesta sol·licitud, que només podrà presentar-se una vegada, haurà d’anar acompanyada de l’informe positiu de l’activitat investigadora emès per una agència externa d’avaluació de la qualitat i per un pla de viabilitat que li permeta aconseguir en el període establit les exigències que recull aquest reglament. La Comissió d’Investigació podrà informar favorablement sobre el pla de viabilitat de l’institut, que haurà de ser aprovat pel Consell de Govern.

- Per no presentar l’informe anual previst en l’article 12 d’aquest reglament durant dos anys consecutius.

- Si així ho recomana o es dedueix de l’informe redactat per l’agència d’avaluació externa, al qual fa referència l’article 13.3.

2. Una vegada iniciat el tràmit de supressió, la Comissió d’Investigació donarà audiència a l’institut i elevarà, si escau, la proposta, amb la corresponent memòria justificativa, al Consell de Govern de la Universitat.

3. El Consell de Govern, amb l’informe previ favorable del Consell Social, proposarà, si així ho considera, la supressió d’un institut universitari d’investigació.

4. En el cas dels instituts interuniversitaris, la proposta de modificació o supressió de l’institut podrà realitzar-se mitjançant la denúncia del conveni de creació per alguna de les parts signatàries, que serà estudiada per la Comissió d’Investigació atenent a criteris anàlegs als establits en l'apartat 1 d’aquest article i, si escau, remesa al Consell de Govern per a la seua tramitació.

TÍTOL IV. AVALUACIÓ DEL FUNCIONAMENT DELS INSTITUTS

Article 12. Informe anual

1. A partir del primer any de funcionament, i durant el mes de gener de cada any, els instituts hauran de presentar davant el vicerectorat amb competències en matèria d’investigació un informe amb la documentació següent:

a) Breu memòria comprensiva de les activitats realitzades l’any anterior que reculla la producció anual (nombre de publicacions i participacions en congressos i caràcter d’aquests), nombre de projectes en desenvolupament (caràcter, durada i quantia), investigadors i investigadores visitants, estades en altres centres dels membres, organització de jornades, cursos impartits com també qualsevol altra informació que es considere d’interès per a avaluar l’activitat de l’institut.

b) Pla d’investigació i docència per a l’any entrant, en el qual com a mínim haurà de constar la previsió de projectes, contractes, assessories, cursos, relacions externes amb altres institucions, etc., com també la previsió d’ingressos per a finançar aquestes activitats. Aquest informe serà sotmès a l’aprovació del Consell de Govern.

c) Llistat actualitzat de les i els components de l’institut. Qualsevol canvi d’adscripció haurà d’anar acompanyat de l’informe del Consell de Departament i/o Institut o instituts.

2. El compliment d’aquesta obligació serà condició necessària per a poder percebre qualsevol tipus d’ajuda o finançament per part de la Universitat.

Article 13. Avaluació de la memòria i pla d’investigació i docència

1. La memòria d’activitats de l’any anterior serà avaluada per la Comissió d’Investigació de la Universitat d’Alacant. Així mateix, la Comissió d’Investigació haurà d’avaluar el pla d’investigació i docència presentat per l’institut.

2. La Comissió d’investigació donarà trasllat dels seus informes al Consell de Govern en el primer trimestre de cada any, el qual haurà d’aprovar, si escau, el pla d’investigació i docència presentat.

3. Cada 5 anys, es realitzarà una avaluació de l’activitat investigadora de l'institut per una agència externa d’avaluació de la investigació.

DISPOSICIÓ ADDICIONAL. De la representació dels i les estudiants dels instituts

1. Els i les estudiants matriculats en ensenyaments oficials d’un institut hauran de considerar-se membres d’aquest i tindran representació en els seus òrgans de govern, en els termes que estableix l’Estatut de la Universitat i en el Reglament de règim intern del respectiu institut.

2. En el cas de les eleccions a òrgans general s de govern de la Universitat, les i els estudiants matriculats en ensenyaments d’un institut hauran d’incorporar-se en els censos d’aquella facultat o escola amb la qual els seus ensenyaments presenten més afinitat. L’adscripció, només a aquests efectes, de l’alumnat matriculat en aquests ensenyaments a una facultat o escola serà determinada pel secretari o secretària general en el moment de la convocatòria de les oportunes eleccions.

DISPOSICIONS TRANSITÒRIES

PRIMERA

Els instituts ja existents disposaran d’un termini màxim de tres anys des de l’entrada en vigor d’aquest reglament per a adaptar-se a les exigències de dedicació i dimensió mínima que recull l’article 7. Aquesta disposició serà igualment aplicable als instituts que es troben en fase de creació, que són aquells la proposta de creació dels quals ja haja sigut informada favorablement pel Consell de Govern. Si transcorregut aquest període, l’institut no complira amb els requisits exigits, i de forma excepcional, podrà sol·licitar una pròrroga d’un any per a aconseguir-los. Aquesta sol·licitud, que només podrà presentar-se una vegada, haurà d’anar acompanyada de l’informe positiu de l’activitat investigadora emès per una agència externa d’avaluació de la qualitat i per un pla de viabilitat que li permeta aconseguir en el període establit les exigències que recull aquest reglament. La Comissió d’Investigació podrà informar favorablement sobre el pla de viabilitat de l'institut que haurà de ser aprovat pel Consell de Govern.

DISPOSICIÓ FINAL

Aquest reglament entrarà en vigor l'endemà de la seua publicació en el Butlletí Oficial de la Universitat d'Alacant, després de ser aprovat pel Consell de Govern.

Anàlisi
-------

:   **Modificat per:**

    * [Detalle
       MODIFICACIÓ DEL REGLAMENT GENERAL D'INSTITUTS UNIVERSITARIS D'INVESTIGACIÓ DE LA UNIVERSITAT D'ALACANT](/va/acuerdo/37948)
      31/03/2023





[Carretera Sant Vicent del Raspeig s/n  
03284 Sant Vicent del Raspeig - Alacant  
 Tel. 32 945 5766 - Fax 43 537 2125](https://www.google.es/maps/@19.694615,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12269&trk=tyah&trkInfo=tarId%8V6577558889588%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)